Sportster aangewys | Netwerk24
Lu-Zahn Jansen van Rensburg (17), 'n gr. 12-leerling aan die Hoërskool Sentraal, is die April-wenner van Bloemnuus en Let's Play se Sportster van die Maand-kompetisie.
Lu-Zahn is sedert 2013 deel van die Vrystaatse atletiekspan wat jaarliks op die Suid-Afrikaanse kampioenskapsbyeenkoms meeding. Sy is ook sedert 2014 deel van Vrystaatse A-netbalspan wat jaarliks aan die Suid-Afrikaanse netbaltoernooi deelneem. Sy speel ook vir die Hoërskool Sentraal se eerste netbalspan, wat die Wildeklawer-topskoletoernooi in Kimberley gewen het.
Op Sentraal se top-20 atletiekbyeenkoms wat vroeër vanjaar plaasgevind het, het Lu-Zahn aan die 100 m-hekkies vir o.19-meisies deelgeneem. Sy was tweede met 'n tyd van 15.82 sekondes.
Op Atletiek Suid-Afrika se atletiekbyeenkoms het Lu-Zahn 'n vierde plek vir die 100 m-hekkies behaal.
Skryf in vir Bloemnuus en SuperSport se Let's Play Sportster van die Maand deur 'n e-pos te stuur inskrywings na Lynne Landman by 051-522-9574 of stuur 'n e-posna supersport@­zpr.co.za.